Wednesday, August 31, 2011
Nadai Karan
Tumu pagi tadi bala anak ngetuk pintu alu nanya, "What can we do?" Orang buhing meh nya laban enda ulih meda tv laban ti nadai karan. Sepemanjai kemisi musim panas saduai endang masau jam meda tv enggau bemain komputa besahari sahari.
Tiang karan ba pun jalai benung diganti nya kebuah karan ngagai rumah kami enggau rumah orang berimbai kami nadai sahari tu. Ari pukul 8.00 pagi tadi udah nadai karan ... kenu pukul 4.00 lemai baru besambung baru, tang udah pukul 4.00 jam diatu alu ga bedau.
Radio agi ga ulih didinga laban ti tau ngena bateri bemain radio. Komputa aku ulih ga bejalai laban bisi tablet pc ti tan amat bateri, alu modem ngena ari hand phone. Nya pan nyu abis bateri ba hand phone ... baru ga 2 jam ngena! Amat enda berapa! Nyau meh nganjung ngagai kerita ngambika ulih ngechas .. ninjik ga maya ti ngechas modem nya ulih bejalai, ulih ga be-internet!
Ninjik ga hari sahari tu enda entu angat iga, agi ulih ditat taja kipas enda bepusin, air-cond enda bejalai. Enti nya angat agi ari nya ... apu, sigi mindah aku, nadai aku ka ngenat hari angat ba rumah!
BBQ alai manduk ai, manduk telu, maggie mee enggau ngangat asi sahari tu laban dapur kami dapur karan. Nya ga siti penyamai ngembuan utai baka tu! Enda ibuh kiruh nganjung diri makai ba restoran laban dapur ti nadai karan!
Bah, nya iya karan baru bisi! Alu beguai bala anak masang tv enggau masang komputa!
Dikarang Puteri kena 8/31/2011 04:13:00 PM
Subscribe to: Post Comments (Atom)
eng_Latn swh_Latn bjn_Latn ind_Latn bjn_Latn bjn_Latn bjn_Latn jav_Latn zsm_Latn eng_Latn